Likumprojekts

**Grozījumi Vidzemes, Latgales, Kurzemes un Zemgales ģerboņu likumā**

Izdarīt Vidzemes, Latgales, Kurzemes un Zemgales ģerboņu likumā (Latvijas Vēstnesis, 2012, 56. nr.) šādus grozījumus:

1. Papildināt likumu ar 9., 10. un 11. pantu šādā redakcijā:

"**9. pants.** (1) Par Vidzemes, Latgales, Kurzemes vai Zemgales ģerboņa lietošanas noteikumu pārkāpšanu –

piemēro naudas sodu fiziskajām personām līdz divdesmit astoņām naudas soda vienībām, bet juridiskām personām vai publiskas personas iestādes vadītājam – līdz piecdesmit sešām naudas soda vienībām.

(2) Par Vidzemes, Latgales, Kurzemes vai Zemgales ģerboņa lietošanu, maldinot par tā lietotāja juridisko statusu –

piemēro naudas sodu fiziskajām vai juridiskajām personām līdz piecdesmit sešām naudas soda vienībām.

(3) Par klajas necieņas izrādīšanu Vidzemes, Latgales, Kurzemes vai Zemgales ģerbonim –

piemēro naudas sodu līdz simt četrdesmit naudas soda vienībām.

**10. pants.** Atbildību par klajas necieņas izrādīšanu Vidzemes, Latgales, Kurzemes vai Zemgales ģerbonim piemēro neatkarīgi no formas, kādā atveidots šis ģerbonis (tai skaitā kā ģerboņa attēls vai ģerbonis lietots dekoratīvos nolūkos), ja personas veiktās darbības ir vērstas uz to, lai izrādītu necieņu pret ģerboni.

**11. pants.** (1) Administratīvā pārkāpuma procesu par šā likuma 9. pantā minētajiem pārkāpumiem uzsāk valsts vai pašvaldības policija.

(2)Administratīvā pārkāpuma lietas sagatavošanu izskatīšanai un administratīvā pārkāpuma lietas izskatīšanu un lēmuma pieņemšanu par šā likuma 9. pantā minētajiem pārkāpumiem veic pašvaldības administratīvā komisija*.*"

2. Pārejas noteikumā:

aizstāt vārdus "Pārejas noteikums" ar vārdiem "Pārejas noteikumi";

uzskatīt līdzšinējo pārejas noteikuma tekstu par 1. punktu;

papildināt pārejas noteikumus ar 2. punktu šādā redakcijā:

"2. Šā likuma 9., 10. un 11. pants stājas spēkā vienlaikus ar Administratīvo pārkāpumu procesa likumu."

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

30.01.2017. 8.20

268

A.Sermā

67036982, Agnese.serma@tm.gov.lv